
AVIZ

asupra propunerii legislative pentru înfiinţarea Oficiului Român pentru Supravegherea Achiziţiilor Publice

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă pentru înfiinţarea Oficiului Român pentru Supravegherea Achiziţiilor Publice, trimisă comisiei cu adresa nr. P.L.-X 160 din 25 mai 2005.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 15 iunie 2005.
În urma dezbaterilor, membrii comisiei au hotărât, cu majoritate de voturi (3 abţineri), avizarea negativă a propunerii legislative întrucât nu există oportunitate şi legalitate pentru înfiinţarea unui astfel de organism în subordinea Parlamentului, având în vedere faptul ca funcţiile pe care acesta le îndeplineşte se suprapun cu cele ale Ministerului Finanţelor Publice şi Curţii de Conturi.

